În timpul turneului său european din luna iunie, secretarul american al Apărării a anunţat că, pe flancul estic al NATO, vor fi amplasate până la 12.000 de tancuri, vehicule de infanterie şi artilerie, pentru consolidarea cooperarii militare cu ţările din regiune.

Echipamentele aduse în România vor fi folosite în exerciţiile militare organizate cu americanii, precum şi în programele de instruire din cadrul Alianţei Nord-Atlantice.